Plaasmoordverdagte weer aangekeer ná ontsnappingArgieffoto ŉ Moordbeskuldigde wat een van drie persone was wat vroeër vandeesmaand uit die polisieselle in Belfast, Mpumalanga ontsnap het, is weer in hegtenis geneem. “Die tweede voortvlugtige, Petros Mamaru (24), wat op 4 Oktober 2014 ontsnap het, is weer aangekeer,” het kol. Leonard Hlathi, woordvoerder van die polisie in Mpumalanga, gesê. Mamaru is aanvanklik in hegtenis geneem in verband met die moord op twee persone en is uiteindelik by sy wegkruipplek in Groblersdal in hegtenis geneem. “Lede van die publiek het hom Woensdag herken en die polisie in kennis gestel,” het hy bygevoeg. Klik hier om meer te lees oor die plaasmoord waarvan hy beskuldig word. Mamaru en twee ander verdagtes, Lucky Sibuyi (24) en Skhumbuzo Mthethwa (21) het glo deur die ŉ opening in die staaldak van die oefenarea in die gevangenis ontsnap. Mthethwa is weer op 9 Oktober in Siyathuthuka informele nedersetting naby Belfast in hegtenis geneem. “Sibuyi, wat tereg staan op aanklag van gewapende roof, is steeds soek,” het Hlathi gesê. “Ons doen ŉ beroep op enigiemand wat weet waar hy hom bevind, om dadelik met die polisie in verbinding te tree.” Lees ook: Ontsnapte Mpuma-gevangene weer aangekeer Plaasmoordverdagte ontsnap; SAPD se nalatigheid dui op betrokkenheid, sê AfriForum Drie verdagtes ontsnap uit aanhouding